אילנה ברקוביץ'

אילנה ברקוביץ (נולדה ב־28 בנובמבר 1977) היא שחקנית, מנחת טלוויזיה ומעצבת אופנה ישראלית.

== ראשית חייה ==
ברקוביץ' נולדה בכפר האמנים עין הוד שבחוף הכרמל, ולאחר מכן עברה עם משפחתה לתל אביב. יש לה שתי אחיות.

אימהּ טינה<ref name=":0"></ref> מטפלת אלטרנטיבית, נולדה בגרמניה למשפחה נוצרית. אביה, סבה של אילנה, היה חייל נאצי<ref name=":0" /> ושני הוריה היגרו מגרמניה לנמיביה והקימו שם בית ספר. היא הגיעה לישראל על־מנת להתנדב כאחות עם פצועים, התגיירה ובחרה לאמץ את השם העברי "אלישבע". בישראל הכירה את שלמה ברקוביץ', קבלן במקצועו, והם התחתנו.

בריאיון ב־2013 סיפרה ברקוביץ' על זהותה המורכבת מכך שסבה היה חייל נאצי ושאימה התגיירה.<ref name=":0" /> באותו ראיון סיפרה גם שגרה בזנזיבר ושחבריה משם מוסלמים.<ref name=":0" />

ברקוביץ' סיפרה שהיא מצטערת על כך שלא־שירתה בצה"ל, ולטענתה עשתה זאת בטרם נישאה, ולאחר שנקראה לקב"ן למרות שלא ביקשה.<ref name=":0" />

== קריירה ==
=== משחק ===
ברקוביץ' החלה לשחק בילדותה בסדרת סרטי הקולנוע הקומיים "אבא גנוב" בתור אפרת רשף, לצד יהודה ברקן ואלונה קמחי.

בין השנים 2000–2004 גילמה את גלי בסדרת הדרמה "הבורגנים", של הזכיינית קשת בערוץ 2. ב־2001 גילמה את אלינור בסדרת הדרמה "כוכב זורח מעל הלב" של HOT.

בשנת 2005 שיחקה ברקוביץ' בסדר הדרמה "ירח של זאבים", בבימויו של שי כנות, ששודרה ב־yes,

בשנת 2007 שיחקה בסרט הקולנוע "נימפות בערפל", שביים יורם זקס (המבוסס על מחזה מאת אחיו יגאל זקס).

בשנת 2009 באותה שנה גילמה את שרון בסדרה "מגדלים באוויר", ששודרה בערוץ 10.

==== פרסים והוקרה ====
בשנת 2001 זכתה בפרס מסך הזהב הישראלי – בקטגוריית "שחקנית המשנה בסדרה קומית או דרמטית" – על תפקידה בסדרה "הבורגנים".

=== הנחיה ===
ברקוביץ' הנחתה בטלוויזיה בין היתר את התוכניות: "תוצרת הארץ" בערוץ הראשון של רשות השידור, "הכספת" לצד ארז טל בערוץ 2 בזכיינית קשת, את התוכנית "הרוב קובע" לצד רן תלם, ואת העונה הראשונה של תוכנית המציאות "פרויקט Y" ששודרה ב־yes ב־2003. ב־2005 הנחתה את "מדד הכוכבים", את "המצעד", וב־2006 את "בית ספר לסלבריטאים", לצידה של איריס אברמוביץ', כולם בערוץ הוט בידור ישראלי. בנוסף באותה שנה הנחתה את תוכנית "ההכנות" על השטיח האדום לקראת "טקס פרס מסך הזהב" הישראלי, ששודר בזכיינית קשת שבערוץ 2.

בשנת 2009 השתתפה כחברה בפאנל התוכנית ""מה ש'תה שומע"" בערוץ 24, והתחילה להנחות את השעשועון המוזיקלי "מונית הקצב" בערוץ 24. כמו כן הייתה מנחה בתוכנית "Y בערב", ששודרה ב־yes stars.

בשנת 2012 הגישה לצידן של אילנית לוי וימית סול את התוכנית השבועית "שישי עד הגג" ששודרה בערוץ 2.

בשנת 2013 ברקוביץ' הנחתה לצידו של ג'ייסון דנינו־הולט את התוכנית "פלייליסט" בערוץ 24.

=== אופנה ===
ב־2009 הובילה ברקוביץ' קמפיין כפרזנטורית עבור "אופנת אמה".

ב־2012 החלה לעצב בגדים יחד עם מעצב האופנה נתיב יוחאי־מאור, אחר כך השיקה מותג אופנה הנושא את שמה, היא שכרה קומת מרתף ברחוב דיזנגוף בו פתחה סטודיו־בוטיק של בגדים שהיא עיצבה.

== חיים אישיים==
ב־4 באוגוסט 1996 התחתנה עם הזמר־יוצר אביב גפן. גפן כתב עליה את שירו "אילנה" ב־1993. ב־1994 כתב עליה גפן שיר נוסף, "האם להיות בך מאוהב", שהפך ללהיט. במרץ 1998 השניים התגרשו.

לאחר גירושיה מגפן, החלה בזוגיות עם המוזיקאי אוריה גזית, ממנו נולד לה בנה הראשון הילל גזית ב־2006.

ב־2009 נישאה בשנית, למאמן הכדורגל ושחקן נבחרת ישראל לשעבר, אריק בנדו, ולזוג נולד בן, אסא בנאדו. בשנת 2016 השניים התגרשו.

אמהּ, טינה ברקוביץ', השתתפה ב־2007 בתוכנית המציאות הטלוויזיונית "הישרדות", בגרסתה הישראלית.

== קישורים חיצוניים ==

* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מנחות טלוויזיה ישראליות
קטגוריה:מנחי טלוויזיה ישראלים
קטגוריה:זוכי פרס מסך הזהב: שחקנים
קטגוריה:צמחוניות ישראליות
קטגוריה:צמחונים ישראלים
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:פרזנטוריות ישראליות
קטגוריה:פרזנטורים ישראלים
קטגוריה:מעצבות אופנה ישראליות
קטגוריה:מעצבי אופנה ישראלים
קטגוריה:אישים ממוצא גרמני
קטגוריה:ישראליות שנולדו ב-1977
קטגוריה:ישראלים שנולדו ב-1977